વડગામ ધારાસભ્ય જીગ્નેશ મેવાણીએ સમગ્ર બનાસકાંઠા અને વડગામને અછતગ્રસ્ત જાહેર કરવા માટે વડગામથી પાલનપુર સુધી પદયાત્રા શરૂ કરી હતી. જેઓ શુક્રવાર બપોરે ખેડૂતોને સાથે રાખીને પાલનપુર ખાતે કલેક્ટરને આવેદનપત્ર આપવામાં આપશે. બનાસકાંઠા જિલ્લામાં ચાલુ વર્ષે વરસાદ ન પડતાં પૂર્વના ચાર તાલુકાને બાદ કરતાં બાકીના તાલુકા અછતગ્રસ્ત જાહેર કરવામાં આવ્યા છે. વાસ્તવમાં પાલનપુર, વડગામ, દાંતા અને અમીરગઢ તાલુકામાં પણ વર્તમાન સમયે પાણીની તંગી પડી રહી છે.